યુવક સેવા અને સાંસ્કૃતિક પ્રવૃત્તિ વિભાગના સચિવ વી.પી. પટેલે કહ્યુ કે, ખેલ મહાકુંભના આયોજનને કારણે આજે રાજ્યના રમતવીરો રાષ્ટ્રીય અને આંતર રાષ્ટ્રીય સ્તરે પહોંચ્યા છે. આ વર્ષે ૪૨ લાખથી વધુ લોકોએ રજીસ્ટ્રેશન કરાવ્યુ છે. જેમાં ૫૭ ટકા એથલેટીક્સ, ૯.૩૨ ટકા કબડ્ડી, ૯.૪૦ ટકા ખો-ખો અને ૨૩.૫૨ ટકા અન્ય સ્પર્ધાઓમાં રજીસ્ટ્રેશન થયુ છે. ખેલ મહાકુંભની શરૂઆત રાજ્યમાં ૧૮મી સપ્ટેમ્બરથી થશે જેમાં શાળા-ગ્રામ્ય કક્ષાએ તા.૧૮/૯/૨૦૧૮ થી તા.૨૧/૯/૨૦૧૮ ચાર દિવસ માટે પાંચ સ્પર્ધાઓ યોજાશે. એ જ રીતે તા.૨૨/૦૯/૨૦૧૮ થી ૨૬/૦૯/૨૦૧૮ પાંચ દિવસ દરમિયાન તાલુકા કક્ષાએ આઠ સ્પર્ધાઓ યોજાશે અને તા.૨૦/૧૦/૧૮ થી તા.૦૩/૧૧/૧૮ કુલ ૧૫ દિવસ સુધી જિલ્લા અને મહાનગરપાલિકા કક્ષાએ ૨૧ રમતો માટે અને તા.૧લી ડિસેમ્બરથી ૩૧ ડિસેમ્બર સુધી એક માસ માટે રાજ્ય કક્ષાએ ૩૪ રમતો યોજાશે. આ વિજેતાઓને ૪૫ કરોડથી વધુ રકમના પ્રોત્સાહક ઇનામો અપાશે.